|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO** |
| **Gradonačelnik** |

**KLASA: 363-05/19-01/07**

**URBROJ: 2163-6-09/01-23-5**

**Poreč-Parenzo, 23. studenog 2023.**

Na temelju članka 53. Statuta Grada Poreča - Parenzo (,,Službeni glasnik Grada Poreča – Parenzo“, broj 02/13, 10/18 i 02/21), na prijedlog Upravnog odjela za komunalni sustav, KLASA: 363-01/18-01/306, URBROJ: 2163-6-05/21-23-4 od 17.11.2023. godine, Gradonačelnik Grada Poreča - Parenzo je donio sljedeći

**Z A K L J U Č A K**

1. Utvrđuje se prijedlog Odluke o izmjenama i dopunama Odluke o komunalnim djelatnostima na području Grada Poreča – Parenzo te se dostavlja Gradskom vijeću na razmatranje i donošenje u priloženom tekstu.
2. Na sjednici Gradskog vijeća, sva potrebna tumačenja uz dostavljeni prijedlog Odluke dati će Marino Poropat, pročelnik Upravnog odjela za komunalni sustav Grada Poreča-Parenzo.

Privitak:

- Prijedlog Odluke,

- Izvješće o provedenom savjetovanju

|  |  |  |
| --- | --- | --- |
|  |  | **GRADONAČELNIK**  **Loris Peršurić** |

**DOSTAVITI**:

1. Gradsko vijeće, ovdje,
2. Upravni odjel za komunalni sustav, ovdje,
3. Pismohrana, ovdje.

|  |  |
| --- | --- |
|  | |
| **REPUBLIKA HRVATSKA** | |
| **ISTARSKA ŽUPANIJA** | |
| **GRAD POREČ - PARENZO**  **CITTÀ DI POREČ - PARENZO**  **Gradsko vijeće** | |
| **KLASA:** |  |
| **URBROJ:** |  |
| **Poreč-Parenzo,** |  |

Na temelju članaka 21., 26., 33. st. 1., 44. st. 2. i 48. st. 2. Zakona o komunalnom gospodarstvu (,,Narodne novine”, broj 68/18, 110/18 i 32/20) i članka 41. Statuta Grada Poreča - Parenzo (,,Službeni glasnik Grada Poreča – Parenzo”, broj 02/13, 10/18 i 02/21), Gradsko vijeće Grada Poreča – Parenzo, na sjednici održanoj \_\_\_\_\_\_2023. godine, donijelo je sljedeću

**ODLUKU**

**o izmjenama i dopunama Odluke o komunalnim djelatnostima**

**na području Grada Poreča-Parenzo**

Članak 1.

U članku 2. Odluke o komunalnim djelatnostima na području Grada Poreča-Parenzo (,,Službeni glasnik Grada Poreča-Parenzo“, broj 01/19): stavak 2. briše se.

Dosadašnji stavak 3. postaje stavak 2.

Članak 2.

U članku 4. stavak 1. briše se alineja ,,usluge oglašavanja i plakatiranja.”

Članak 3.

U članku 6. stavak 1. točka 1. dodaju se sljedeće alineje:

* usluga prijevoza robe i osoba u pješačkoj zoni,
* zimska služba,
* prigodno ukrašavanje grada.

Članak 4.

U članku 10. stavak 1. alineja 1. briše se.

Članak 5.

U članku 12. stavak 1. dodaju se sljedeće alineje:

* održavanje elektroenergetskih postrojenja u vlasništvu Grada,
* hitne intervencije,
* održavanje javnih WC-a.

U članku 12., nakon stavka 2., dodaje se novi stavak 3. koji glasi: ,,Ugovor zaključuje gradonačelnik, a sadrži komunalne djelatnosti za koje se ugovor zaključuje, vrstu i opseg komunalnih usluga, način određivanja cijene komunalnih usluga, način i rok plaćanja izvršenih usluga te jamstvo izvršitelja o ispunjenju ugovora“.

Dosadašnji stavak 3. članka 12. postaje stavak 4.

Članak 6.

Ova Odluka stupa na snagu osmog dana od dana objave u Službenom glasniku Grada Poreča-Parenzo.

**PREDSJEDNIK**

**GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,
2. Upravni odjel za komunalni sustav, ovdje,
3. Pismohrana, ovdje.

## Obrazloženje

**Pravna osnova za donošenje Odluke:**

Zakonom o komunalnom gospodarstvu ("Narodne novine" broj 68/18, 110/18 i 32/20) koji je stupio na snagu 4.8.2018. godine određuju se načela komunalnog gospodarstva, obavljanje i financiranje komunalnih djelatnosti, građenje i održavanje komunalne infrastrukture, plaćanje komunalnog doprinosa i komunalne naknade, održavanje komunalnog reda i druga pitanja važna za komunalno gospodarstvo.

Zakonom o komunalnom gospodarstvu je krovni zakon za komunalno gospodarstvo koji uvodi nova načela komunalnog gospodarstva i propisuje njihov sadržaj na kojima se temelji komunalno gospodarstvo i u skladu s kojima su dužne postupati jedinice lokalne samouprave i osobe koje obavljaju komunalne djelatnosti a ta načela su propisana člankom 4. Zakona.

**Ocjena stanja:**

Predstavničko tijelo Grada Poreča - Parenzo donijelo je na svojoj sjednici održanoj dana 30.01.2019. godine Odluku o komunalnim djelatnostima na području Grada Poreča - Parenzo, objavljenu u "Službenom glasniku Grada Poreča – Parenzo", broj 01/19, a koja je stupila na snagu 07.02.2019. godine.

Temeljem Zakona o komunalnom gospodarstvu ("Narodne novine" broj 68/18, 110/18 i 32/20), predstavničko tijelo jedinice lokalne samouprave ovlašteno je donijeti odluku kojom se utvrđuju komunalne djelatnosti kojima se osigurava održavanje komunalne infrastrukture i komunalne djelatnosti kojima se pojedinačnim korisnicima pružaju usluge nužne za svakodnevni život i rad na području Grada Poreča-Parenzo, način povjeravanja i uvjeti obavljanja komunalnih djelatnosti te druga pitanja od značaja za obavljanje komunalnih djelatnosti na području Grada Poreča-Parenzo.

Zakonom o pravu na pristup informacijama ("Narodne novine" br. 25/13 i 85/15) propisana je obveza jedinica lokalne samouprave da u svrhu savjetovanja sa zainteresiranom javnošću javno objave na internetskim stranicama, na lako pretraživ način i u strojno čitljivom obliku Prijedloge općih akata kojima se uređuju pitanja od značenja za život lokalne zajednice kojima se utječe na interese građana i pravnih osoba.

Nacrt akta objavljen je na [www.porec.hr](http://www.porec.hr) radi provedbe savjetovanja sa javnošću u trajanju od 30 dana odnosno od dana 15.11.2022. godine do dana 15.12.2022. godine.

U svezi navedenog napominje se da na Nacrt predmetnog akta nije bilo dostavljenih očitovanja zainteresirane javnosti u vremenu trajanja savjetovanja, a da je sukladno obvezi iz citiranog Zakona o pravu na pristup informacijama, o provedenom savjetovanju sa javnošću sastavljeno Izvješće, u prilogu, koje je objavljeno na [www.porec.hr](http://www.porec.hr).

**Osnovna pitanja koja treba urediti Odlukom:**

Odlukom o komunalnim djelatnostima na području Grada Poreča-Parenzo određene su komunalne djelatnosti: postavljanje i održavanje oznaka, ulica i trgova, zimska služba, prigodno ukrašavanje grada, usluge oglašavanja i plakatiranja, održavanje elektroenergetskih postrojenja u vlasništvu Grada, hitne intervencije i održavanje javnih WC-a, ali nisu i organizacijski oblici njihova obavljanja za pojedine djelatnosti sukladno Izvješću o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Istarske županije, Državnog ureda za reviziju, KLASA: 041-01/20-10/15, URBROJ:613-20-21-128 od 05. 11.2021. godine.

**Cilj donošenja Odluke:**

Radi osiguranja trajnog i kvalitetnog obavljanja komunalnih djelatnosti te sa ciljem usklađivanja i usuglašavanja sa zakonskim odredbama i preporukama Državnog ureda za reviziju, bilo je nužno donijeti izmjene i dopune Odluke o komunalnim djelatnostima na području Grada Poreča-Parenzo.

U Upravnom odjelu za komunalni sustav Grada Poreča – Parenzo razmotren je i usuglašen nacrt Odluke.

**Sredstva potrebna za ostvarenje Odluke:**

Sredstva za provođenje Odluke osigurati će se u Proračunu Grada Poreča - Parenzo za svaku kalendarsku godinu.

**IZVJEŠĆE O PROVEDENOM JAVNOM SAVJETOVANJU SA ZAINTERESIRANOM JAVNOŠĆU**

|  |  |
| --- | --- |
| Naziv dokumenta za koji je provedeno javno savjetovanje | Nacrt Odluke o izmjenama i dopunama Odluke o komunalnim djelatnostima Grada Poreča-Parenzo |
| Vrijeme trajanja javnog savjetovanja | Od 15.11.2022. – 15.12.2022. godine |
| Cilj javnog savjetovanja | Cilj javnog savjetovanja je dobivanje povratne informacije od zainteresirane javnosti na nacrt Odluke o izmjenama i dopunama Odluke o komunalnim djelatnostima Grada Poreča-Parenzo |
| Objava akta | Web stranica grada [www.porec.hr](http://www.porec.hr) |
| Popis predstavnika zainteresirane javnosti koji su dostavili očitovanja | Na nacrt Odluke o izmjenama i dopunama Odluke o komunalnim djelatnostima Grada Poreča-Parenzo nije pristiglo nikakvo očitovanje zainteresirane javnosti |
| Troškovi provedenog savjetovanja | Za provedbu javnog savjetovanja nisu bila potrebna financijska sredstva |

Izvješće o provedenom javnom savjetovanju sa zainteresiranom javnošću objavljeno na web stranici Grada Poreča-Parenzo - [www.porec.hr](http://www.porec.hr)